LidanRubinov/Halacha-QA huggingface dataset:
שאלה: מגורים ביישוב לא דתי: אני נשואה כבר 21 שנים ואמא ל-5 ילדים הגדולה בת 20. ואחריה 4 בנים (17.5,15.5, 11, 8.5)? אנחנו גרים ביישוב לא דתי סמוך לי-ם משך כל שנות נשואי אני חיה בתחושה שאנחנו לא גרים במקום הנכון מבחינה חברתית ודתית. בעלי הוא אדם שומר מצוות אך אינו קובע עיתים לתורה. לפני כחמש שנים עברנו לגור ביישוב תורני אולם בתנו שהייתה אז בכתה י סירבה לעבור איתנו ונשארה אצל הסבתא ביישוב. כעבור שנה, בעקבות זה, חזרנו ליישוב, כמובן שעשיתי זאת בצער ולא בלב שלם. משך כל הזמן אני זו שדוחפת ורוצה לעבור, אך בעל שהוא יליד המקום לא מוכן למכור את הבית ולא שמח לעבור מכאן. בתנו הגדולה, לצערי הרב, לא שומרת מצוות ובכך "סללה" את הדרך לאחיה הצעירים. השניים הבאים אחריה גם הם כבר לא שומרי מצוות. בשלוש השנים שאני יודעת על מצבם הרוחני של ילדי,אני כבר לא ישנה טוב ואיבדתי שמחת חיים. הכאב התסכול הכעס והאכזבה שממלאים אותי, מקרינים על הבית ומפרים את שלומו. בעלי פחות לחוץ בעניין ו"מתנגד לכפייה דתית" ואילו אני דורשת עמידה ברורה בכללים ע"פ אמות ההלכה כפי שניסינו לחנך. אני מאוד חוששת לעתידם הרוחני של שני ילדי הקטנים, שלא ילכו בעקבות הגדולים, ורואה שמעבר מגורים ליישוב תורני הוא הכרחי למענם. אולם אני לא בטוחה שהגדולים יותר יסכימו לעניין, ומעל לכל אני לא רואה שבעלי ירוץ לעשות זאת. חשבתי שאולי אשכור דירה ביישוב דתי ואעבור לשם עם שני הקטנים. אגב, כולם למדו ולומדים בבתי ספר תורניים. אני ממש מבולבלת ולא יודעת להחליט לאור ההתנגדויות סביב, אך בתוכי אני בטוחה שאני חייבת לספק לילדים את המקום הנכון. כיצד עלי לנהוג?
תשובה: תשובה טובה לשאלה מעין זו, יכולה להינתן על ידי אדם שמכיר אותך ואת בעלך ומשפחתך. בכל מקרה באופן בסיסי את ודאי צודקת שלחינוך הילדים, מגורים במקום תורה הוא מהלך הכרחי, אבל את צריכה לעשות את כל המאמצים לשכנע את בעלך ברצונך, והיכולת שלך לעשות זאת תהיה רק בדרכי ואהבת אמת. הרב חיים כץ.
שאלה: יום תענית למניעת הגירוש: ביום חמישי הקרוב נקבע יום תענית למניעת הגירוש מגוש קטיף. אני מאוד רוצה לצום אולם אני מניקה וכמות החלב שלי גבולית ולא תמיד מספיקה (ואני לא נותנת תחליף). האם יש טעם לצום עם שתיה מזינה (כגון מיץ טבעי) כדי לא לפגוע בכמות החלב, או כן לצום צום מלא ולקוות שיהיה ר?
תשובה: לא, את לא צריכה לצום, ויש לך דין של "העוסק במצוה פטור מן המצוה". אם את רוצה בכל-זאת לעשות משהו, אז אל תשתי מיד בבוקר, אלא קצת יותר מאוחר.
שאלה: שימוש בדיאודורנט סטיק בשבת: האם מותר להשתמש בדיאודורנט סטיק בשבת? הדיאורדורנט עשוי מג ל קשיח.
תשובה: אם זה ג'ל הדבר אסור, אבל כל שימוש בדאורדורנט אחר (ספרי וכדומה), מותר.
שאלה: בושם על בגדים בשבת: האם מותר לתת בושם בשבת על הבגד? באלו אופנים ניתן יהיה לשים בושם בשבת?
תשובה: אסור לשים בשבת בושם על בגד, משום שאסור להוליד ריח בכלי. אבל לשים בושם על הידיים או על הפנים מותר. אף-על-פי כן, לדעתי זה לא מתאים שגבר ישים בושם, כי זה מדרכי הנשים.
שאלה: אורח החיים הדתי-לאומי: כבוד הרב הבנתי כי האתר מזוהה עם הציונות הדתית (דתיים-לאומים). בערך לפני כשנתיים חזרתי בתשובה - תוך כדי לימוד ספר הכוזרי, כאשר עד כה לא בחרתי ב"דרך" מסויימת ביהדות, אך עם זאת אני נוטה לכיוון הציונות הדתית. אודה לך אם תשיב לי על מספר שאלות: 1.)ידוע לי כי ביהדות אירופה היו נהוגים בעיקר 3 נוסחי תפילה: נוסח תפילה ע"פ האר"י (הנהוג בחב"ד), נוסח אשכנז ונוסח התפילה ספרד (sfard). מהו נוסח התפילה הנהוג אצל הדתיים הלאומיים? מה לדוגמא נוסח התפילה בו נהג להתפלל הרב קוק זצ"ל? 2.)באשר לחזות: מלבד חובת הצניעות בלבוש ("הצנע לכת") והחובה לחבוש כיפה סרוגה, האם מבחינה הלכתית יש להוציא את ציציות הטלית מעל לבגדים כדי לקיים "וראיתם אותו וזכרתם את כל מצוות ד " או להכניס כפי שפוסק הרב עובדיה יוסף? 3.)באשר להלכה:ידוע לי שקיימים "קיצורי שולחן ערוך" שונים מקהילה לקהילה - מהו השולחן ערוך המקובל על הדתיים-הלאומיים?
תשובה: 1. אכן אלו הנוסחים שהיו נהוגים ביהדות אירופה וכל קהילה התפללה באחד מן הנוסחים ללא קשר לדעתם החרדית או דתית לאומית. 2. אין חובה לחבוש כיפה סרוגה דווקא. לגבי ציציות בחוץ נחלקו האחרונים בכך כפי שמביא בילקוט יוסף שם בחלק א'. 3. השו"ע מקובל על כל עם ישראל. הרב חיים כץ.
שאלה: בקשר לתשובת הרב יעקב אריאל: הרב כתב בתשובה במאגר ששכר חזן בשבת צריך להיות בהבלעה האם אין זה דומה למוהל ולרופא שלגביהם כתב הרב דב ליאור במאגר התושבות שהפוסקים אומרים ששכר מצוה מותר בשבת אולם אין זו מידת חסידות.
תשובה: אין להשוות חזן למוהל ורופא. אין שום מצוה להתפלל עם חזן דווקא,אפשר עם בעל תפילה יר"ש שאינו נוטל שכר
שאלה: אמירת לאישה: האם מותר לומר לאישה ברחוב שהיתה גננת שלי בעבר? הפגישה ביננו מסתכמת באמירת בלבד ללא שום מילים נוספות אישה זו כבר מבוגרת ונשואה.
תשובה: מותר.
שאלה: נטילת ידיים לאחר מקלחת: מה הדין אם רק נכנסתי לחדר המקלחת אך לא התרחצתי?
תשובה: אם לא התרחצת אינך צריך ליטוך ידייך.
שאלה: מהירות גבוהה בשטח מסוכן: האם צריך להוכיח נהג שנוסע מעבר למהירות המותרת כאשר הוא נוסע בתוך כפר ערבי גדול? בכפר זה היו מספר ידויי אבנים.
תשובה: צריך תמיד לשקול מה יותר מסוכן ולנסוע בצורה הבטוחה יותר.
שאלה: ברוך הוא וברוך שמו אחרי הזימון: האם המזמן צריך לומר לאחר זימון ברוך הוא וברוך שמו?
תשובה: צריך לומר.
שאלה: זימון על יין בסעודה שלישית: עד מתי ניתן לזמן על יין בסעודה שלישית? האם צריך לברך אך לא לשתות?
תשובה: בסעודה שלישית אפשר לזמן על הכוס, אבל לא ישתו ממנה. ונוהגים לעשות על כוס זו הבדלה. אבל בסעודה שלישית שהיא סעודת שבע ברכות, מזמנים על הכוס ושותים מהכוס, אף-על-פי שזה לפני תפילה והבדלה.
שאלה: הכוס והחלה בקידוש: האם כשרב מקדש על היין בחדר האוכל של הישיבה בסעודת שבת, צריך כל בחור להחזיק את כוס היין שלו? וכן בברכת "המוציא", האם התלמידים צריכים להחזיק את החלות בזמן שהרב מברך "המוציא"?
תשובה: עדיף שהרב יברך ויוציא את כולם, משום "ברוב עם הדרת מלך". ולגבי החזקת הכוס, אין התלמידים צריכים לאחוז הכוס בידם, גם אם הוא מונח לידם זה מספיק. הסיבה לכך היא שהם אינם מקדשים על הכוס, אלא ישתו ממנו בלבד, והם יוצאים בברכת הנהנין שלו. אותו הדבר לגבי החלות, והם לא צריכים להחזיק את החלות בידיהם.
שאלה: המשמעות של ברוך הוא וברוך שמו: כאשר בחזרת הש"ץ עונים "ברוך הוא וברוך שמו." - מה המשמעות של זה?
תשובה: מנהג ישראל לענות "ברוך הוא וברוך שמו." על כל ברכה ששומעים. והטעם הוא "כי שם ה' אקרא הבו גודל לאלהינו".
שאלה: ברכה אחרונה על תפוח: האם לאחר אכילת תפוח עץ יש לברך ברכה אחרונה? והאם צריך לבודקו מחרקים לפני שמתחילים באכילה?
תשובה: א. מברכים ברכה אחרונה "בורא נפשות", אלא אם-כן אכלת גם פרי משבעת המינים, שברכת 'מעין-שלוש' על הפרי משבעת המינים פוטרת את התפוח מברכה אחרונה. ב. תפוח בדרך כלל נקי מחרקים ולא צריך לבדקו, אם קנית במקום מסודר.
שאלה: ארון הברית בחלום: חלמתי כמה פעמים קטעים ממפה אשר הראתה לי בחלקים את מיקומו של ארון הברית. האם החלום כוזב? האם עלי לנסות ולחזור ולמקד אותו?
תשובה: ח אומרים ש"דברי חלומות לא מעלים ולא מורידים", לכן נראה לי שאין אתה צריך להתייחס לזה.
שאלה: הסכם גירושין: הננו זוג העומד בפני גירושין קרובים. יש לפנינו הסכם בו מוצהרות כוונותינו. הבעל עתיד לעזוב את הבית, ככתוב בהסכם, בעוד שבועיים. הוא מצהיר עד כמה הוא לא אוהב אותי, ואינו חפץ לקשור את עתידו בעתידי. האם עד למועד עזיבתו אני צריכה להמשיך למלא את תפקידיי כלפיו? (גיהוץ, כביסות, יחסי אישות) או שמא אני פטורה?
תשובה: לגבי יחסי אישות יש שתי דעות בהלכה, וההלכה לא מוכרעת. אמנם אני לא מבין כיצד אפשר להמשיך בזה כאשר לא אוהבים אחד את השני יותר, ועומדים בפני גירושין. שאר הדברים את צריכה להמשיך לעשות, כל זמן שהוא מפרנס ואת בבית.
שאלה: מוסיקה לפני התפילה: לכבוד הרה"ג הרב יעקב אריאל שליט"א, ה והברכה, ברצוני לשאול האם מותר לשמוע מוסיקה חסידית עם מילים (פס, קטעים מהמקורות ואף מילים מקוריות) בבוקר לפני התפילה? והאם יש הבדל בדין - לפני ברכות התורה ולאחר ברכות התורה (אך לפני שאר התפילה)? ויישר כח.
תשובה: א.יש פוסקים המתירים הרהור בד"ת לפני הברכה. ב. השומע מוזיקה לא מתכוון למילים.
שאלה: אוכל: כבוד הרב ברשותי מספר שאלות 1.האם מותר לאכול אוכל מעבר למה שהקיבה מסוגלת להכיל ולאחר מכן להקיא אותו? 2.האם מותר לעשות הבדלה גם כאשר נעשה חילול בשבת? 3.אישתי אינה מסכימה לי ללכת להתאמן במכון כושר.האם מותר לי ללכת?
תשובה: 1. זה בל תשחית. 2. החילול בשבת היא עבירה וההבדלה היא מצוה, ולכן גם אדם שחילל שבת צריך לקיים את כל המצוות. 3. מותר לך בתנאי כמובן שזה לא כרוך באיסורים, אך תיטיב לעשות אם תסביר לאשתך כמה זה חשוב לך והתועלת שאתה רואה בענין ותשכנע אותה. הרב חיים כץ.
שאלה: שכר חזן בשבת: ענין איסור שכר החזן בשבת לא הוברר לי. הרי סוף סוף החזן עושה מצוה במעברו לפני התיבה ועל קיום מצווה מותר לקחת כסף בשבת, לא?
תשובה: איני יודע מה המצוה שדווקא חזן הכופל מילים, המסלסל בגרונו ושר לפי תוים יעבור לפני התבה ולא בעל תפילה רגיל המתפלל בכונת הלב בנוסח הקבוע.
שאלה: מסלול "תרבות תורנית": אני בת 18, אני גרה בקיבוץ לביא ולומדת השנה במדרשה ביישוב מעון שבדרום הר חברון (מכון ראשית). אני פונה אל הרב בהתייעצות בנוגע להתלבטות שאני נמצאת בה- האם לשרת שנה הבאה במסגרת שירות לאומי צבאי או אזרחי. בחברה שבה גדלתי בנות נוהגות בד"כ להתגייס לצבא ולפי הבנתי זה אף אידיאל. מצד שני אני מודעת לכך שרבנים גדולים ורבים מתנגדים לשירות לאומי צבאי לבנות. ברורה לי הבעייתיות בגיוס לכלל צה"ל. האופציה היחידה מבחינתי היא לשרת במסלול הנקרא "תרבות תורנית". מסלול זה הינו נפרד, כולל הסגל הפיקודי. תהליך השיבוץ נעשה ע"י גוף אזרחי, מה שמאפשר יותר גמישות והתחשבות ברצון הבנות מאשר במסגרת צבאית רגילה (אך עדיין זה לא משוחרר כמו בשירות הלאומי). במשך השירות הבנות אינן נושאות נשק (פרט לטירונות) וכן מאפשרים להן ללבוש חצאית. כמו כן, מתוך בירורים שעשיתי, עולה שישנם שיעורים תורניים לאורך השירות וקיימת כתובת תורנית שאליה ניתן לפנות. אני רואה בגיוס לצה"ל, בהשתייכות לגוף הזה, שותפות עם עם ישראל ברמה הכי גבוהה. רוב העם, על גווניו השונים משרת בצבא. בעיני אי התגייסות לצה"ל מתפרשת כהתנתקות וכיציאה מהכלל. לגבי שירות עם בנות שונות ממני, אולי ניתן לראות בזה עצמו שליחות. דווקא בתקופה הזאת חשוב לי להתחבר עם כל חלקי העם וכן לתת ביטוי ולהשפיע ע"פ החינוך שאני קיבלתי. עם ישאל כעת במלחמה המוגדרת מלחמת מצווה, אליה יוצאים אפילו "חתן מחדרו וכלה מחופתה" במסגרת מסלול תרבות תורנית אני אקח חלק, בעת הצורך, במבצעים עורפיים (כגון חלוקת מסכות אב"כ וכד ) וכן אהיה מוכשרת להשתמש בנשק בשעת חרום. ההכשרה בצה"ל מאוד מקצועית. המדים שהחיילות לובשות נונות תוקף סמכותי, מה שמסייע לעבודתן. ובכלל, התגייסות לצה"ל מהווה מבחינתי הצהרת נאמנות למדינה. לאור כל זאת, כדי לא להתגייס לצה"ל אני צריכה סיבה טובה. רק אם גיוס בתנאים שתיארתי אינו מתאים לערכי התורה, ובתוכם להלכה, אוכל להצהיר בלב שלם שאינני מתגייסת מטעמי דת ומצפון. חשוב לי לדעת את דעתו של הרב בנושא ואודה לו מאוד על כך.
תשובה: הסברת היטב את צדדי השאלה. אך רוב גדולי הרבנים של הציונות הדתית בדעה שיש להצהיר ולא להתגייס גם למסגרת של מסלול תרבות תורנית. ואף שיש בנות שאולי מסגרת זו לא תפגע בהן מבחינה דתית. אך אי אפשר לתת לכל בת תשובה לפי מה שהיא. לכן עדיף שהכל יצהירו ולא התגיסו. ואת התרומה למדינה ולחברה יתרמו במסגרת אחרת. כל החיים צריך לשאוף להיות שותפים ותורמים לעם ולמדינה. ואני מאמין שאת תמצאי את הדרך איך לתרום ולבטא את הנאמנות לעם ולמדינה בדרך כשרה לכל הדעות.
שאלה: שליח צבור מסורתי: אני משמש כשליח ציבור בבית הכנסת. לפני כשבוע רעייתי החליטה כי קשה לה בנושא כיסוי הראש והסירה אותו. הבית עצמו מתנהל על פי ההלכה - ילדינו לומדים בתלמוד תורה ואני לומד כל ערב בשיעור קבוע. האם יכול אני עדיין לשמש כשליח ציבור בבית הכנסת?
תשובה: הורדת הכיסוי ראש של אשתך, לא פוסלת אותך מלשמש כשליח ציבור.
שאלה: תנור שבת בשבת: האם מותר לחמם מאכלים בשבת בתנור שנמצא במצב של "שבת", האם מותר להכניס מאכלים בשבת עצמה לתנור או רק מה שהוכנס מערב השבת? האם מאכל שנמצא כבר בתנור יהיה ניתן להוסיף לו תיבול כלשהוא? בלי או עם הוצאת המאכל מהתנור?
תשובה: א. להשהות תבשיל בתוך התנור מיום שישי, אין בזה שום בעיה, ובשעה שרוצים לאכול את האוכל יוציאו אותו ויאכלו. ב. אם התנור ידלק על-ידי שעון שבת, מותר בתנאי שהתבשיל הוא דבר גושי, והמאכל יונח בתנור לפני שהתנור נדלק. ג. אם התנור עובד וחם, אין להכניס שום דבר לתוך התנור, משום שיש בזה מחזי כמבשל. ד. תבשיל שהוצא מהתנור בשבת והתבשיל חם, אין לתבל אותו, שמא התבלין לא מבושל.
שאלה: להמיר תרומה בתרומה: אני חייב כ-400 ש"ח תרומות לבית הכנסת. האם אני יכול לתרום את הכסף הזה למשפחות נזקקות?
תשובה: לא, מפני שאסור לשנות את יעודו של הנדר.
שאלה: אכילה לפנות בוקר: אני קם מוקדם בבוקר ללמוד תורה (בערך ב-4 בבוקר), אך אני מגיע להתפלל שחרית בשעה 8 בבוקר. האם ועד מתי מותר לי לאכול משהו ולשתות משהו?
תשובה: זו בעיה לאכול לפני התפילה אבל נראה שאתה יכול לשתות. בכל מקרה כדאי לסדר את היום שלך כך שתוכל להתפלל יותר מוקדם וכך הבעיה תיפתר.
שאלה: הזמנה לחתונה עם פסוקים: בקרוב אני עומד להתחתן עם בחירת ליבי. האם מותר מבחינת כל שהיא לרשום על ההזמנה פסוק משירי השירים?
תשובה: מצד עיקר הדין מותר, רק שלא יהיה בפסוק הזה שם ה'. ושיהיה במזל טוב.
שאלה: סעודת מצווה בשנת אבל: אני בשנת אבלות על אבי. נולדה לי ילדה. האם ניתן לערוך סעודת מצווה במסעדה ללא מוסיקה וריקודים?
תשובה: אם זה יהיה בפורום מצומצם, כגון: עם הורי הילדה ושאר הילדים, זה ר. אך אם זה בפורום יותר גדול, לא נראה לי שזה מתאים בשנת אבל.
שאלה: טעות בנוסח "הרי את מקודשת": בזמן הקידושין חזרתי על דברי הרב, אך מרוב התרגשות אמרתי "כדת משה בישראל" במקום "כדת משה וישראל". מה הדין לגבי הקידושין? הילדים? האם צריך לתקן? איך?
תשובה: אין בזה שום בעיה, משום שגם אם היית אומר רק: "הרי את מקודשת לי" וזהו, זה גם היה מספיק מבחינה הלכתית.
שאלה: רדיו 100 FM- קבלה ברדיו: מה דעתו של הרב על נתנאל הכהן המשדר כל יום ברדיו 100 FM - האם מותר לפנות אליו לשאלת שאלות ולהתייעצויות? אדם זה משתמש בשיטה של פתיחה בספר הזוהר ועוד דברים של גימטריאות וכדומה.
תשובה: איני מכיר את האדם אישית, וזו הפעם הראשונה שאני שומע עליו. ככלל, אני לא מכיר דרך כזאת, ואני ממליץ לא ללכת למיסטיקה שלא מוזכרת בספרים, שעל פיה נקבל הדרכות או דברים כאלה. כיום אין לנו נביאים, וזו לא הדרכתה של תורה.
שאלה: רשע וטוב לו: אני מבולבל.האם מוכרח כי רשע וטוב לו? האם כל מי "שטוב לו" למעשה מקבל שכר בעולם הזה במקום בעולם הבא? האם זה סימן לשנות דרכיו?
תשובה: לא, בהחלט יכול להיות רשע ורע לו צדיק וטוב לו. לכוון את דרכיו צריך האדם ע"פ שו"ע וספרי המוסר, ולא ע"פ ההרגשות שאדם מרגיש. כמובן שהוא יכול להסתייע בתחושות אלה אך שלא הם יכוונו את דרכיו. הרב חיים כץ.
שאלה: לעמוד בברכת כהנים: האם יש חובה (לאשכנזים) לעמוד בברכת כוהנים?
תשובה: בברכת כהנים כולם עומדים.
שאלה: בריאת העולם - כמה פעמים?: אם הקב"ה ברא עולמות והחריבן, האם בעולמות הקודמים עדיין לא נבראו האור והחושך, בע"ח והאדם? האם באמת היו על אדמותינו דינוזאורים, הרי יש שרידי עצמות?
תשובה: המאמר הזה "הקב"ה בורא עולמות ומחריבן" נמצא בבראשית רבה. והסבירו חכמי ישראל, וביניהם המהר"ל מפראג בספרו "באר הגולה", ורבי יצחק ישראלי בספרו "יסוד עולם", שאין הכוונה שהקב"ה ברא עולם ממש והחריבו. הכוונה היא שכביכול הקב"ה עשה כמה תוכניות לעולם, והעולם הנברא שלנו הוא המתאים ביותר והטוב ביותר מבין כל התוכניות הקודמות, משום שהוא הכי מתאים למטרה שלשמה נברא העולם. ומה שכיום מתגלים דינוזאורים וכדומה, מסביר הנצי"ב בפירושו לתורה (פרשת נח), שלפני דור המבול חוקיות העולם היתה שונה לגמרי מהחוקים הפועלים היום בעולם. האדם חי קרוב לאלף שנים, כל השנה היה מזג אויר של אביב, ובריאה שכיום צריכה 10,000 שנים בשביל להתפתח, התפתחה אז בשנתיים.דור המבול חטא, ובגלל המבול השתנה טבע העולם, ונעשה כמו שאנו מכירים אותו היום. לכן, באותה תקופה היו גם בעלי-חיים משונים, והם נשטפו במבול. כיום אנו מגלים אותם, ומה שנראה לנו שהם בני עשרות אלפי שנים, זה משום שעל-פי חוקי הטבע שלנו, הם אכן צריכים להיות בגיל כזה. אבל לפי חוקי הטבע שקודם המבול, יכול להיות שהם היו צעירים בהרבה.
שאלה: פדיון בן במשפחת כהנים: האם עושים פדיון לילד שסבא של אמא שלו הוא כהן?
תשובה: הדין אינו הולך אחר הסבא של האם, אלא אחרי האבא של האם. אם האמא של הילד נולדה לאבא כהן, זה אומר שהיא כהנת, ובנה פטור מפדיון הבן. אך אם האמא של הילד נולדה לאבא שהוא ישראל, היא לא נחשבת לכהנת ובנה טעון פדיון (אף-על-פי שאמא שלה היא בת כהן).
שאלה: מעשה תמר.: למה הייתה ראויה תמר שמצאצאיה יוולד המשיח? ולמה בדרך כה "עקומה"?
תשובה: תמר היתה דמות מאוד אצילית במידותיה. הרי היא יכלה לגלות מיד לכולם שהחפצים שנשארו אצלה כפקדון שייכים ליהודה. אבל היא לא עשתה זאת, וח למדו ממנה ש"נוח לו לאדם שיפיל עצמו לכבשן האש, ואל ילבין פני חבירו ברבים". זו גדלותה של תמר. וידוע הדבר שגילוי אורו של משיח בא בדרך "עקומה", הן במעשה תמר, והן בסיפור עם רות המואביה. הסיבה לכך מוסברת בספרי הפנימיות, שהסטרא-אחרא לא נותן לאור הגדול הזה, אורו של משיח, לצאת בצורה ישרה וברורה, ולכן צריך לגלות את האור בצורה עקיפה.
שאלה: נדנדה על קפיץ: יש לנו נדנדה לתינוק שעובדת על קפיץ. האם מותר למתוח את הקפיץ בשבת כדי שהתינוק יוכל להתנדנד? כאשר הקפיץ מתוח דוחפים מעט והנדנדה עולה ויורדת עד שהקפיץ נגמר.
תשובה: הדבר מותר.
שאלה: לחמם דבש בשבת: האם ישנה בעיה לחמם בשבת דבש? קראתי שדבש, בעצם, לא בושל בתהליך הייצור, ולכן האם ישנו חשש של בישול בשבת?
תשובה: נכון, דבש נחשב למשקה ולכן שייך בו בישול.
שאלה: הכשרת כלי פורצלן: כלי פורצלן בשריים שלא היה בהם שימוש כ-5 שנים, האם ניתן להכשירם לחלבי?
תשובה: בדרך כלל אין הכשר לכלים אלו, אולם לאחר יישון כה רב, ומבשר לחלב, מותר להכשירם ע"י הגעלה ברותחים בזהירות שלוש פעמים.
שאלה: לימוד תורה לנשים: רציתי לדעת מהם גדרי לימוד תורה לנשים. ידוע לי שהרמב"ם כותב שאסור לאדם ללמד את בתו תורה שבע"פ (דהיינו גמרא) אולם מהרב אבינר הבנתי שאסור ללמד אישה בכח ואם היא רוצה ללמוד מרצונה וע"י זה להתחזק ביראת שמיים וכיו"ב - תבוא עליה הברכה. רציתי לדעת את דעת הרב בנושא.
תשובה: לדעתי, יש מספיק ספרים שאשה יכולה ללמוד: מקרא עם מפרשים, ספרי מוסר, והלכות שקשורות אליה. לימוד גמרא הינו לימוד תורה שבעל-פה עם המשא-ומתן ההלכתי. וכאשר ח אמרו שאשה לא תלמד את זה, אין כוונתם שאישה לא תבין. לפעמים יש נשים שמבינות הרבה יותר טוב מגברים. כוונתם היא שסוג כזה של לימוד אינו תואם לתכונת האישה. כיום יש כל מיני התחכמויות שנשים ילמדו גמרא, אך זו "הצגה" בלבד. יש מספיק מה ללמוד, ואישה תקבל יראת-שמים כאשר תלך בדרכה של תורה ולא תתחכם כנגד דברי ח.
שאלה: אירוח לא דתי בשבת: יש לי אחות שאינה דתיה ועמה אני שומר על קשרים טובים (בניגוד לאחרים במשפחה). א. האם מותר לי להענות לבקשה שלה להגיע אלי לסעודת שבת בבוקר? כמובן שהדבר כרוך בחילול שבת. ב. האם מותר לי להזמינה לפני שבת לסעודת ליל שבת, ולתת לה אופציה להשאר אצלנו בשבת, למרות שכמעט בודאות היא תיסע הביתה בחזרה בשבת?
תשובה: א. אם היא תגיע תוך כדי חילול שבת, אסור להזמינה. ב. גם להזמין אותה לסעודת ליל שבת זה לא ראוי לכתחילה. אמנם אם אינך יודע בודאות שהיא תחזור, ויש סיכוי סביר שהיא תישאר, אפשר להעלים עין ולהזמין אותה.
שאלה: הסיבה לסרטן: כתוב בתורה: "הפוך בה והפוך בה דכולה בה". יש הרבה מקרים של פיקוח נפש. מה הסיבה לחליית החולה במחלת סרטן הכבד?
תשובה: יסורים באים כדי למרק עוונות. ולפעמים באים יסורים של אהבה להרבות זכויות. ואת הכל אדם צריך באהבה ואז ירבו מאד זכויותיו.
שאלה: למה מברכים שהכל על מיץ ענבים?: במה שונה מיץ ענבים רגיל שמברכים עליו בורא פרי הגפן, ממיץ ענבים (כגון: של פריגת) שמברכים עליו שהכל?
תשובה: מיץ ענבים רגיל עשוי מענבים שנסחטו וזה המיץ שלהם, לעומת מיץ ענבים של פריגת שבכלל לא נעשה מענבים אלא בטעם ענבים, והוא מיוצר ממים, סוכר, צבעי מאכל וחומרי טעם וריח. הרב רואי מרגלית.
שאלה: הלומד הלכות בכל יום: האם בקריאת דבר הלכה זה מדי יום, וכן אחת ההלכות בקישורים, אדם יוצא ידי חובת לימוד הלכות מדי יום?
תשובה: כן, יוצא ידי חובה בשתי הלכות. הרב חיים כץ.
שאלה: הקב"ה והאבן: מה ההטעיה בשאלה האפיקורסית האם בורא העולם שהוא כל יכול יכול לברוא אבן שהוא לא יכול להרים?
תשובה: ההטעיה בשאלה היא כזאת: אי אפשר להרים את האבן הזאת בגלל שהיא מאוד כבדה. המסה הגדולה שלה מושכת אותה כלפי מרכז כדור הארץ בגלל כח המשיכה. שאותו מפעיל רבש"ע. לכן, השאלה היא בעצם - "האם הקב"ה יכול למשוך את האבן כלפי מטה כל כך חזק שאפילו הוא לא יוכל למשוך אותה כלפי מעלה?". כלומר, זו שאלה מוטעית בבסיסה בגלל שאנו "מכריחים" את הקב"ה להתחרות בעצמו כשאנו סופרים נקודות בצד ומחכים שיפסיד. לסיכום, השאלה היא חסרת תוכן וממילא לא שייך להשיב עליה. ר' אלעד גרוס. להמשך הדיון, הרחבת והעמקת התשובה.
שאלה: טבילה במקווה: מהו הסדר הנכון בטבילת גברים במקוה, האם קודם מקלחת לגוף ולאחר מכן טבילה או קודם טבילה ואח"כ מקלחת לגוף?
תשובה: קודם מקלחת ואח"כ טבילה, פשוט כדי לא ללכלך את המקוה. הרב חיים כץ.
שאלה: לנסוע לירושלים בפורים משולש: אני תושב המרכז, וברצוני להיות בפורים בביתי, ולנסוע לשבת לירושלים. האם הדבר אפשרי, ומה עלי לעשות בנוגע לחיובי בני ירושלים במצות הפורים?
תשובה: לדעתי נראה, שאת כל חיובי הפורים תקיים ביום שישי, אבל בשבת בירושלים תאמר שוב "על-הניסים" בתפילה ובברכת-המזון, וביום ראשון תאכל משהו מיוחד לסעודת פורים, אף-על-פי שאת סעודת פורים הגדולה תעשה ביום שישי בעודך באזור המרכז.
שאלה: מתנות לאביונים לחג הפורים: במסגרת פעילות התנדבותית בישוב נמסרים משלוחי מנות קבוצתיים לחברי הישוב(משפחה המשתתפת בפרוייקט מקבלת משלוח מנות אחד בשם מספר משפחות) כתוצאה מכך נחסך כסף רב-אלפי שקלים. הכסף שנאסף מחברי הישוב מועבר לעניים לפני חג הפורים. שאלתי היא האם זוג נשוי שמשתתף בפרוייקט זה יוצא מידי מתנות לאביונים בחג הפורים?
תשובה: אם זו הכוונה לקיים בכך מתנות לאביונים אזי יוצאים בזה אם הם ניתנים בפורים לאביונים.
שאלה: שאלות של עורך דין: א. הבנתי, שעל פי ההלכה, אם תובעים בבי"ד לענייני ממונות והנתבע לא מוכן לבוא לדיון בשום אופן, יש אפשרות לפנות לערכאות. האם זה נכון? ב. מה אעשה כאשר לקוח מתעקש דווקא על תביעה בבית משפט כדרך ראשונה? ג. בימים האחרונים פנו אליי בדבר בדיקת האפשרות לתבוע את רשויות המדינה בתביעה אזרחית. נראה, שאם אגיש תביעה בבי"ד לענייני ממונות, הרשויות יסרבו לגשת. האם במקרה כזה, ניתן כדרך ראשונה לתבוע בערכאות (בבי"מ ישראלי רגיל)?
תשובה: א. נכון. אולם הדרך היא לתבוע בבי"ד לקבל כתב סירוב ולפנות לערכאות. אולם אין לתבוע יותר משמגיע עפ"י דין. ב. אין עצה ואין תבונה. אסור לתבוע בערכאות. ג. מכיון שהרשויות לא תופענה לדיון בביה"ד מותר לתבוע בערכאות.
שאלה: חתונה אורתודוכסית באולם תפילה רפורמי: הוזמנתי לחתונה באולם שנקרא "בית שמואל" שידוע שהוא משמש ל"תפילות" של רפורמים. החתונה תיערך עפ"י ההלכה עם רב אורתודוכסי וקייטרינג כשר. האם יש בעיה להשתתף בחתונה במקום כזה משום מראית עין, או מטעם אחר?
תשובה: אם החופה נערכת במקום בו הם מתפללים ממש, אסור לבוא ולהשתתף. אבל אם זה באולם השמחות שלהם, כמו שמצוי בהרבה בתי-כנסת, שליד בית הכנסת יש אולם שמחות, מותר להשתתף באירוע.
שאלה: תוכנית טלויזיה בשבת: מצאתי באתר באינטרנט פרק מתוכנית טלויזיה ששודרה בשבת. האם מותר לי לצפות בפרק התוכנית? האם זה משנה מתי הועלה הפרק לאתר?
תשובה: מלאכה שנעשתה בשבת בשביל כולם, ולא בשביל אדם מסוים, מותר להנות ממנה במוצאי-שבת בכדי שיעשו.
שאלה: אופן ביאת המשיח: האם המשיח יבא בעתה או אחישנה? אם אחישנה, אז איזה סיכוי (מה ההסתברות) שהוא יבוא בדור שלי (בדור הזה הדור הצעיר )??
תשובה: אין אנו יודעים מתי יבוא המשיח על כן עלינו להיות מוכנים ולחכות לו בכל יום אולי יבוא היום. אך גם יתכן שיארך זמן עד בואו הכל אפשרי מכל מקום עלינו להביא בחשבון שהמשיח יכול לבוא בכל יום ולהתפלל שיבוא במהרה ולהיות מוכנים כלומר להתנהג בצורה כזו שלא נתבייש אם יבוא.
שאלה: איך לברר אם אני כהן?: אני יהודי חילוני. לאחרונה הכרתי גרושה ושנינו מעוניינים לבדוק את האפשרות למסד בשלב כלשהו את יחסינו. איך אוכל לדעת אם אני כהן? אבי וסבי (חילונים בעצמם) לא יודעים על כל קשר שהוא להיותם כוהנים. האם יש אפשרות לבדוק באופן ודאי?
תשובה: אין אפשרות לדעת זאת בבירור, כי אלו דברים שעברו מאב לבן, או מידיעה שאנשים נושאים את כפיהם בביהכנ"ס, או עולים לתורה בעליה המיועדת לכהנים וכך זה לא נשכח. כמו כן, יש שמות מסוימים שנקשרו למשפחות כהונה כגון: שפירא. ואין אנו חוששים סתם ככה בלי סיבה שאדם כהן. הרב רואי מרגלית.
שאלה: מצוות: 1.) איזה מצווה יותר גדולה, מצוות כיבוד אב ואם או מצוות קידוש השם? 2.) אם אבי אומר תשקיני כוס מים (או תה), והזדמנה לידי מצוות קידוש השם, ואם לא אקיים המצווה (מצוות קידוש השם) אפספסנה, ואם לא אקיים מצוות כיבוד אב ואם אז אבא יקח בעצמו הכוס ימלאה וישתה או, שצריך הרבה זמן להגיע למקום, וכו. מה אני צריך לעשות, מצוות כיבוד אב ואם, או מצוות קידוש השם?
תשובה: מצות קידוש ד' קודמת. וכן כל מצוה קודמת למצות כבוד אב. שכן גם אביך מחויב בקיום המצוות.
שאלה: האם מלכתחילה לקנות תנור דו תאי: קראתי את תשובת הרבנים לגבי תנור חד תאי האם זה בדיעבד? היום שאני עומדת לפני רכישת תנור האם לקנות מלכתחילה תנור דו תאי או שאין צורך?
תשובה: אם ניתן לקנות תנור בעל תאים כפולים, בודאי שיש בזה עדיפות גדולה לגבי אפייה של מאכלים בשריים וחלביים. כל זה בתנאי שלא אופים מאכלים אלה בו זמנית.
שאלה: מעשי גויים: מה מוגדר כמעשה גויים? הרי הגויים גם חובשים כיום כובעים מגדלים זקן ועושים כל דבר שיהודים עושים?
תשובה: דנו בזה בתשובות מהרי"ק והרמ"א ביורה-דעה (סימן קעח,א), ומסקנתם היא שכל דבר שיש בו הגיון, לא שייך בזה חוקות-הגויים. ולכן, אף-על-פי שהגויים לובשים מכנסיים, גם אנחנו לובשים מכנסיים, ואין בזה משום חוקות-הגויים. אבל אם זהו דבר שאין בו הגיון והוא לא דבר תועלתי ומובן, זה אסור משום חוקות-הגויים.
שאלה: ברכת לחמנית "מזונות": כיום נפוצים בשוק מינים וסוגים שונים של לחמניות הנקראים "לחמנית מזונות". מה ההלכה לגביהם? האם יש הבדל בין ספרדים לאשכנזים?
תשובה: לפי שיטת מרן הבית-יוסף, לחמניה מתוקה מברכים עליה "מזונות". אבל הרמ"א ועוד אחרונים חולקים עליו, וסוברים שלחמניה המתוקה קצת, אין מברכים עליה "מזונות" אלא "המוציא". רק אם המתיקות חזקה מאוד מברכים עליה "מזונות". לכן, לאשכנזים אין לברך על לחמניה מתוקה "מזונות", אלא יברכו עליה "המוציא". ולדעתי, גם ספרדים צריכים לברך על לחמניה מתוקה "המוציא", מפני שבדרך-כלל מגישים לחמניות אלו באירועים, והאדם בא וקובע שם סעודה, לכן יטול ידיו ויברך "המוציא", כי זו לא סתם אכילת עראי.
שאלה: טבילת כלים: לרב שליט"א בעניין טבילת כלים - מס בירורים בידינו: א) מה הגדר של קניה מנוכרי המחייבת טבילה - האם קניה דווקא או אפי אם קונה מישראל הכלי והנוכרי רק ייצר את הכלי? ב) ומה הדין בקונה כלי שיצרו ישראל מנוכרי? ג) מה באשר לטבילת כלי פורצלן - שמענו שיש המתירים שא"צ לטובלן - מה הדין וכיצד ראוי לנהוג? ד) מה הדין בכלי פיירקס ודורלקס?
תשובה: א. כלי שהיה באיזה שהוא שלב מייצורו ועד מכירתו ללקוח בבעלות של גוי חייב בטבילה. ב. כנ"ל חייב בטבילה. ג. כלי פורצילן יש מחלוקת בין האחרונים: השאילת יעבץ, הכנה"ג, הדרכ"ת והגר"מ פיינשטיין פסקו שאין צריך טבילה, אך האו"ה, הפמ"ג וערוה"ש פסקו שצריך טבילה, ולכן נוהגים להטבילם בלי ברכה. ד.כלי זכוכית חייבים בטבילה מדרבנן. ובכלל הזכוכית: דורלקס, פיירקס, יינה גלאס קורל אקרופל. הרב רואי מרגלית.
שאלה: להתרים לשוק פורים: האם יש בעיה לצאת לשנורר בשביל שוק פורים? אנשים מסכימים לתרום ולא לוחצים אותם.
תשובה: אין בעיה בכך כי בסופו של דבר זו החלטתו של התורם אם לתרום או לא. הרב רואי מרגלית.
שאלה: תחפושת של בנות: האם מותר להתחפש בפורים לתחפושת של בנות?!
תשובה: מותר. הרב חיים כץ.